Dié voorneme van die Vrystaters het op die vooraand ’n erge knou gekry met ’n paar voorspelers wat op die nippertjie na die Pro14-span ontbied is.
“As jy iets wil doen teen Griekwas moet jy in die voorry redelik sterk wees. Dit sal ’n groot uitdaging wees. Ek dink hulle skrums is in die stadium een van hulle sterkpunte. In die Curriebeker-reeks skrum hulle die beste,” het Human gesê.
Peter Engledow, afrigter van die tuisspan, sê die Vrystaat was nog altyd ’n moeilike span om teen te speel.